b'\n_START_ARTICLE_\nSputnik 6\n_START_SECTION_\nLento\n_START_PARAGRAPH_\nSputnik 6:n lento oli suunnitelmaltaan l\xc3\xa4hes suora toisinto onnistuneesta Sputnik 5-lennosta k\xc3\xa4ytt\xc3\xa4en ensimm\xc3\xa4ist\xc3\xa4 valmistunutta lopullista miehitettyihin lentoihin tarkoitettua Vostok 3A-alusta. Lennon oli tarkoitus kest\xc3\xa4\xc3\xa4 yhden p\xc3\xa4iv\xc3\xa4n ajan ja palauttaa kyydiss\xc3\xa4 olleet koirat maan p\xc3\xa4\xc3\xa4lle, jotta Vostok-aluksen j\xc3\xa4rjestelm\xc3\xa4t olisi voitu todeta kykeneviksi miehitetyn lennon yll\xc3\xa4pit\xc3\xa4miseen._NEWLINE_Lento alkoi suunnitelmien mukaisesti 1. joulukuuta, 1960 kello 07:26:04 UTC ja alus saavutti suunnitellun kiertoradan. Aluksen l\xc3\xa4hett\xc3\xa4mi\xc3\xa4 signaaleja havaittiin muun muassa Ruotsissa ja Yhdysvalloissa, miss\xc3\xa4 CIA vastaanotti kuvia kapselin televisioj\xc3\xa4rjestelm\xc3\xa4st\xc3\xa4 ja onnistui lopulta murtamaan signaalissa k\xc3\xa4ytetyn kryptografian._NEWLINE_Koskaan ei ole saatu selville tai ainakaan julkisesti kerrottu, mik\xc3\xa4 johti jarrutuspolton ep\xc3\xa4onnistumiseen, mutta pian kello 08:22 UTC tapahtuneen polton j\xc3\xa4lkeen oli lennonvalvojille selv\xc3\xa4\xc3\xa4, ett\xc3\xa4 alus ei ollut suunnitellulla radallaan vaan jatkoi maan kiert\xc3\xa4mist\xc3\xa4. Spekulaatio on edelleen k\xc3\xa4ynniss\xc3\xa4 siit\xc3\xa4 oliko alus v\xc3\xa4\xc3\xa4r\xc3\xa4ss\xc3\xa4 asennossa polton k\xc3\xa4ynnistyess\xc3\xa4 vai oliko jarruraketeissa vikaa ._NEWLINE_Alus jatkoi maan kiert\xc3\xa4mist\xc3\xa4 viel\xc3\xa4 puolitoista kierrosta kunnes automatisoitu itsetuhoj\xc3\xa4rjestelm\xc3\xa4 aktivoitui tuhoten aluksen ja mukana lent\xc3\xa4neet materiaalit. Vaikka alus olikin radalla, joka olisi ohjannut sen hallittuun paluuseen kymmenen p\xc3\xa4iv\xc3\xa4n kuluttua, oli j\xc3\xa4rjestelm\xc3\xa4 asennettu, ettei vieraat valtiot p\xc3\xa4\xc3\xa4sisi k\xc3\xa4siksi Vostokin j\xc3\xa4rjestelmiin. J\xc3\xa4rjestelm\xc3\xa4 oli asetettu aktivoitumaan tietyn ajan kuluttua lennon alusta, ellei se havaitsisi normaalin paluun aiheuttamia g-voimia ._NEWLINE_Ironisesti toinen aluksessa kuolleista koirista, Mu\xc5\xa1ka, oli ollut ehdolla jo aiemmin Sputnik 2-lennolle, mutta se oli silloin hyl\xc3\xa4tty lennolta sen kielt\xc3\xa4ydytty\xc3\xa4 sy\xc3\xb6m\xc3\xa4st\xc3\xa4. Mushkan paikan lennolla otti silloin Laika-koira .'